*არაოფიციალური თარგმანი*

**დასრულდეს საქართველოში ლგბტ პირების ჩრდილში ყოფნა - აცხადებს ექსპერტი**

გაეროს ექსპერტი მიესალმება საქართველოს მთავრობის ძალისხმევას ლესბოსელი, გეი, ბისექსუალი და ტრანსგენდერი პირების მიმართ ძალადობისა და დისკრიმანიციის წინააღმდეგ ღონისძიებების განხორციელებასთან დაკავშირებით. თუმცა, ექსპერტი გამოხატავს წუხილს, რომ  ჯერ კიდევ განუხორციელებელი რჩება ღონისძიებები, რომელთა გატარებაც განსაკუთრებით მნიშვნელოვანია.

გაეროს ექსპერტმა  სექსუალური ორიენტაციისა და გენდერული იდენტობის საფუძველზე ძალადობისა და დისკრიმინაციისაგან დაცვის საკითხებზე ვიქტორ მადრიგალ-ბორლოზმა განაცხადა, რომ  ლგბტ პირების მიმართ  ხშირია ცემის ფაქტები, ჩაგვრა და ბულინგი - მუდმივი, ხოლო განათლების და ჯანდაცვის სისტემებიდან, ოჯახიდან ,  ასევე სამუშაო ადგილებიდან ლგბტ პირების გარიყვა ფართოდ არის გავრცელებული.

“საქართველოში მცხოვრები გეი, ლესბოსელი, ბისექსუალი და ტრანსგენდერი პირების უმეტესობას, როგორც წესი, მძიმე არჩევანის გაკეთება უწევს: მათ ან უნდა დატოვონ ქვეყანა ან დარჩნენ, ხოლო  დარჩენის შემთხვევაში, ორი ალტერნატივიდან ერთ-ერთი აირჩიონ: პირველი,  ღიად დააფიქსირონ საკუთარი ჭეშმარიტი იდენტობა და შესაბამისად, გახდნენ ძალადობის რომელიმე ფორმის და დისკრიმინაციული მოპყრობის მსხვერპლი, ან მეორე: დამალონ თავიანთი იდენტობის ეს უმნიშვნელოვანესი ასპექტი და იცხოვრონ სიცრუეში”, განაცხადა ბატონმა მადრიგალ-ბორლოზმა.

“ბოლო წლების განმავლობაში მთავრობამ მნიშვნელოვანი ნაბიჯები გადადგა საქართველოში მცხოვრები ლგბტ თემის მდგომარეობის გამოსასწორებლად, რომლებიც, თავის მხრივ, საქართველოში ერთ-ერთ ყველაზე მოწყვლად და დისკრიმინირებულ ჯგუფს წარმოადგენენ“, განაცხადა გაეროს დამოუკიდებელმა ექსპერტმა ვიქტორ მადრიგალ-ბორლოზმა თბილისში, ქუთაისსა და ბათუმში  ფაქტების დამდგენი 11 დღიანი მისიის დასასრულს წარმოდგენილ განცხადებაში.

დამოუკიდებელმა ექსპერტმა განაცხადა, რომ ტრანსგენდერ პირებათვის და განსაკუთრებით ტრანსგენდერი ქალებისათვი საჯარო სერვისები დიდწილად  ხელმიუწვდომელია; მდგომარეობას უფრო ართულებს გენდერული იდენტობის იურიდიული აღიარების კუთხით არსებული შეურაცხმყოფელი მოთხოვნები და ამ უფლების შეზღუდვა გამოწვეული სამედიცინო პერსონალის მოსაზრებაზე უწინარესი დაყრდნობით, რაც ასეთ შემთხვევებში არ არის გამართლებული.

ბატონი მადრიგალ-ბორლოზი შეხვდა მთავრობის და სამოქალაქო საზოგადოების მრავალ წარმომადგენელს, ასევე ლგბტ პირებს, რომლებმაც დამოუკიდებელ ექსპერტს საკუთარი გამოცდილება და ისტორიები გაუზიარეს. ბატონ მადრიგალ-ბორლოზს  ერთ-ერთმა გეი მამაკაცმა უთხრა: “გვეუბნებიან, რომ ასეთ ცვლილებას კიდევ 30 წელი დასჭირდება. ახლა მე 34 წლის ვარ! ვერ დაველოდები კიდევ 30 წელს იმისთვის, რომ თავისუფლება მოვიპოვო!”

დამოუკიდებელი ექსპერტი ასევე შეხვდა საქართველოს მართლმადიდებელი ეკლესიის საპატრიარქოს მაღალი იერარქიის სასულიერო პირებს და სხვა რელიგიურ ლიდერებს, რომელთა შორის იყვენ სრულიად საქართველოს მუსლიმთა მუფთი და ქართველ ებრაელთა საბჭოს თავმჯდომარე. “მიუხედავად განსხვავებული მოსაზრებებისა, მე მოხარული ვარ, რომ ამ შეხვედრების დროს შევძელით შემდეგი საერთო პოზიციის გამოკვეთა: გაუმართლებელია, მიუღებელია და დასაგმობია ძალადობა და დისკრიმინაცია სექსუალური ორიენტაციისა და გენდერული იდენტობის საფუძველზე.

ჩემი მანდატის ერთ-ერთი ძირითადი პრინციპი აქტიური დიალოგია  და მე მოხარული ვარ, რომ მომეცა ამ მიდგომის გამოყენების შესაძლებლობა ჩემი ვიზიტის განმავლობაში”, განაცხადა ბატომა მადრიგალ-ბორლოზმა.

„საქართველოს მთავრობამ უკვე გადადგა ყველაზე მნიშვნელოვანი ნაბიჯი და ძალადობისა და დისკრიმინაციის აღმოფხვრა ერთ-ერთ პრიორიტეტად დაისახა. ამავე დროს, ხელისუფლებამ სექსუალური ორიენტაცია და გენდერული იდენტობა ადამიანის დაცულ უფლებად გამოაცხადა. მე მოვუწოდებ საქართველოს მთვრობას არ გადაუხვიოს არჩეული გზიდან. მწამს, რომ პატივისცემა, მშვიდობიანი თანაცხოვრება და შემწყნარებლობა ის ფასეულობებია, რომლებსაც ქართული საზოგადოება ძალზე უფრთხილდება, და დარწმუნებული ვარ, რომ სწორედ ეს ფასეულობები უზრუნველყოფს საქართველოში გეი, ლესბოსელი, ტანსგენდერი და ბისექსუალი მოქალაქეების თავისუფალ და თანასწორ თანაცხოვრებას’, განაცხადა დამოუკიდებელმა ექსპერტმა.

ENDS

***ბ-ნი ვიქტორ მადრიგალ-ბორლოზი*** (კოსტა-რიკა) გაეროს ექსპერტად სექსუალური ორიენტაციის და გენდერული იდენტობის საფუძველზე ძალადობის და დისკრიმინაციისაგან დაცვის საკითხებზე  2018 წლის 1 იანვარს სამი წლის ვადით დაინიშნა.  ის გახლავთ  წამების მსხვერპლთა საერთაშორისო რეაბილიტაციის საბჭოს გენერალური მდივანი (IRCT). ეს ორგანიზაცია 150-ზე მეტი სარეაბილიტაციო ცენტრის გლობალურ ქსელს წარმოადგენს, რომლებიც აღიარებენ წამებისა და არაადამიანური მოპყრობის თითოეული მსხვერპლის უფლებას, სრულად ისარგებლოს რეაბილიტაციით. ის ასევე გახლდათ გაეროს წამების პრევენციის ქვეკომიტეტის წევრი 2013-2016 წლებში; ამავე პერიოდში ბ-ნი მადრიგალ-ბორლოზი გახლდათ  რეპრესიებზე მომხსენებელი და კურირებდა ლგბტ პირთა მიმართ  წამების და არასათანადო მოპყრობის აკრძალვის კუთხით პოლიტიკის პროექტს. მანამდე ის მუშაობდა ადამიანის უფლებათა ინტერ-ამერიკულ კომისიაში სასამართლო პროცესების და რეესტრის უფროსის თანამდებობაზე, სადაც ხელმძღვანელობდა ტექნიკურ სამუშაოს მრავალ  საქმეზე,  ანგარიშსა და ჩვენებაზე; ის ასევე მუშაობდა დანიის ადამიანის უფლებათა ინსტიტუტში (კოპენჰაგენი, დანია) და ადამიანის უფლებათა ინტერ-ამერიკულ სასამართლოში (სან-ხოსე, კოსტა-რიკა).

დამოუკიდებელი ექსპერტები წარმოადგენენ ადამიანის უფლებათა საბჭოს სპეციალური პროცედურების ნაწილს. სპეციალური პროცედურები - გაერთიანებული ერების ადამიანის უფლებათა სისტემაში დამოუკიდებელი ექსპერტებისაგან შემდგარ ყველაზე დიდი ორგანოს ზოგადი სახელია, რომელიც საბჭოს დამოუკიდებელი ფაქტის დამდგენი და დამოუკიდებელი მონიტორინგის მექანიზმია, რომელიც სწავლობს კონკრეტულ ქვეყანაში არსებულ სიტუაციის ან თემატურ საკითხებს მთელი მსოფლიოს მაშტაბით. დამოუკიდებელი ექსპერტები  მუშაობენ ნებაყოფლობით საფუძველზე; ისინი არ არიან გაეროს თანამშრომლები და არ იღებენ ხელფასს; მოქმედებენ მთავრობისაგან ან ნებისმიერი ორგანიზაციისაგან  დამოუკიდებლად.

***მედიასთან დაკავშირებულ საკითხებზე გთხოვთ მიმართოთ:***

*საქართველოში (ვიზიტის განმავლობაში): კატრინ დე პრეუქს და ბაეტს- +995 599 570 786 (*[cdepreuxdebaets@ohchr.org](mailto:cdepreuxdebaets@ohchr.org)*)*

*ჟენევაში (ვიზიტის შემდგომ)  კატრინ დე პრეუქს და ბაეტს- +44 22 917 93 27*

*(*[cdepreuxdebaets@ohchr.org](mailto:cdepreuxdebaets@ohchr.org)*)*

*მედიასთან დაკავშირებულ  საკითხებთან რომლებიც გაეროს სხვა დამოუკიდებელ ექსპერტებს ეხება გთხოვთ დაუკავშირდეთ ჯერემი ლოურენს: UN Human Rights – Media Unit (+41 22 917 9383 /* [jlaurence@ohchr.org](mailto:jlaurence@ohchr.org)*)*

*UN Human Rights country page -* [Georgia](https://emea01.safelinks.protection.outlook.com/?url=http%3A%2F%2Fwww.ohchr.org%2FEN%2FCountries%2FENACARegion%2FPages%2FGEIndex.aspx&data=02%7C01%7Csophie.tchitchinadze%40undp.org%7C0e08b305cb38475ae86708d61fcbadc1%7Cb3e5db5e2944483799f57488ace54319%7C0%7C0%7C636731357005400442&sdata=jcY5R4gf%2FMMO6IE5BnJQgn82jYosluH6B10hpSC1IrQ%3D&reserved=0)

წელს აღინიშნება 1948 წლის 10 დეკემბერს მიღებული ადამიანის უფლებათა უნივერსალური დეკლარაციის 70 წლისთავი- დეკლარაცია თარგმნილია მსოფლიოს  რეკორდულ 500 ენაზე  და მასში  ჩადებული პრინციპი რომ „ყველა ადამიანი იბადება თავისუფალი და თანასწორი თავისი ღირსებითა და უფლებებით“ დღესაც რელევანტურია ყველასთვის, ყოველ დღე. ამ განსაკუთრებული მნიშვნელობის  მქონე დოკუმენტის 70 წლისთავის აღსანიშნავად და რათა არ მოხდეს მასში ჩადებული უკიდურესად მნიშვნელოვანი პრინციპების უგუნველყოფა, ჩვენ მოვუწოდებთ ყველას,  რომ შეურთდნენ კამპანიას სახელწოდებით: ***Stand Up*** ***for Human Rights***: [www.standup4humanrights.org](https://emea01.safelinks.protection.outlook.com/?url=http%3A%2F%2Fwww.standup4humanrights.org&data=02%7C01%7Csophie.tchitchinadze%40undp.org%7C0e08b305cb38475ae86708d61fcbadc1%7Cb3e5db5e2944483799f57488ace54319%7C0%7C0%7C636731357005410451&sdata=cc8hlCo0RmAh%2F4L9fZU7q4G0xVihZRgUn5cBkCoznRo%3D&reserved=0).